El Reglament (UE) 1308/2013 del Parlament Europeu i del Consell, de 17 de desembre, pel qual es crea una organització comuna de mercats dels productes agraris i es deroguen els reglaments (CEE) 922/72, (CEE) 234/79, (CE) 1037/2001 i (CE) 1234/2007, preveu en l'article 41 que cada estat membre productor presenti a la Comissió un projecte de programa de suport de cinc anys que comprengui mesures d'ajut al sector vitivinícola.
El Reglament delegat (UE) 1149/2016 de la Comissió, de 15 d'abril, completa el Reglament (UE) 1308/2013 del Parlament Europeu i del Consell pel que fa als programes estatals de suport al sector vitivinícola i modifica el Reglament (CE) 555/2008 pel que fa a la presentació de programes de suport al sector vitivinícola per al període 2014-2018 i el Reglament d'execució (UE) 1150/2016 de la Comissió, de 15 d'abril, pel qual s'estableixen les disposicions d'aplicació del Reglament (UE) 1308/2013 del Parlament Europeu i del Consell pel que fa als programes estatals de suport al sector vitivinícola.
D'acord amb la normativa europea esmentada, la Comissió Europea va aprovar el Programa de suport al sector vitivinícola espanyol per al període 2019-2023, les mesures contingudes en el qual es van regular en el Reial decret 5/2018, de 12 de gener, derogat pel Reial decret 1363/2018, de 2 de novembre.
Aquesta norma constitueix la normativa bàsica aplicable i estableix les característiques de l'ajut a la reestructuració i/o reconversió de la vinya.
Entre les mesures de l'esmentat Programa de suport, hi ha les actuacions previstes a l'ajut a la reestructuració i/o reconversió de la vinya per reforçar una estructura vitivinícola competitiva i per afavorir la modernització de les explotacions vitícoles i l'adequació varietal a les noves tendències del mercat.
L'Ordre ARP/27/2018, de 7 de març, va regular aquest ajut al marc del Programa de reestructuració i reconversió de la vinya per al període 2019-2023 d'acord amb les modificacions del nou marc normatiu esmentat.
L'Ordre ARP/18/2019, de 12 de febrer, va adaptar les bases reguladores d'aquest ajut a les modificacions introduïdes per la normativa bàsica estatal constituïda pel Reial decret 1363/2018, de 2 de novembre.
En aquest marc normatiu, i sense perjudici de l'aplicació directa dels reglaments europeus que estableixen l'ajut esmentat, el Departament d'Agricultura, Ramaderia, Pesca i Alimentació (d'ara endavant, DARP) considera necessari modificar per segona vegada l'Ordre ARP/27/2018, de 7 de març, que regula l'ajut a la reestructuració i/o reconversió de la vinya a Catalunya per al període 2019-2023, amb la finalitat d'efectuar algunes precisions d'acord amb l'experiència adquirida en aplicació de l'Ordre esmentada i adaptar-la també a les modificacions introduïdes pel Reial decret 608/2019, de 25 d'octubre, que modifica determinats preceptes de la mesura de reestructuració i/o reconversió de la vinya per ajustar els fons assignats a les operacions aprovades als fons executats, i incrementar el grau d'execució pressupostària de la mesura.
Així, l'Ordre ARP/27/2018, de 7 de març, es modifica a fi de concretar determinats aspectes de les actuacions que cal incloure per sol·licitar l'ajut, i reordenar i millorar el redactat d'algun article per a una millor comprensió.
També es modifica el procediment de notificació de les resolucions i de presentació de documentació i s'actualitzen els costos màxims subvencionables de les accions descrits a l'annex de l'Ordre ARP/27/2018, de 7 de març.
Conseqüentment, valorada la conveniència de donar suport al sector vitivinícola, d'acord amb l'article 92 del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya, a proposta de la Direcció General de Desenvolupament Rural i en ús de les atribucions que m'han estat conferides,
Modificar l'article 5.3 de l'Ordre ARP/27/2018, de 7 de març
S'afegeix un nou supòsit en el llistat d'indicis de creació de condicions artificials previstos en l'article 5.3, amb la redacció següent:
"La justificació d'accions mitjançant l'eina d'enviament de fotografies geoetiquetades FotoDUN amb fotografies falsejades, manipulades o enganyoses."
Modificar l'article 11.2 de l'Ordre ARP/27/2018, de 7 de març
Es modifica l'article 11.2, que queda redactat de la manera següent:
a) Qui contravingui la normativa vigent en matèria de plantacions de vinya en qualsevol de les superfícies de vinya de la seva explotació.
b) Qui hagi renunciat a l'ajuda d'una operació sol·licitada en exercicis anteriors en el marc del Programa de suport al sector vitivinícola 2019-2023, una vegada aprovada, tret que hagi comunicat la seva renúncia dins del termini d'un mes comptat a partir de l'endemà de la data de notificació de la resolució aprovatòria de l'ajut.
c) Qui no hagi comunicat la finalització d'una operació en el termini establert a l'article 21 d'aquesta Ordre per a les operacions bianuals.
Els supòsits dels subapartats b) i c), no es tindran en compte quan s'hagin produït per causes de força major o circumstàncies excepcionals segons queda recollit al segon apartat de l'article 2 del Reglament (UE) 1306/2013 del Parlament Europeu i del Consell, de 17 de desembre.
Es podran considerar circumstàncies excepcionals, entre d'altres, l'afectació per malalties vegetals que hagin afectat la totalitat o una part del cultiu certificades per un organisme tècnic especialitzat i la manca manifesta de material vegetal en el mercat, sempre que, prèviament, la persona beneficiària ho hagi sol·licitat i justificat i el DARP ho hagi autoritzat."
Modificar l'apartat 12.4 de l'Ordre ARP/27/2018, de 7 de març
3.1 Es modifica la lletra b) de l'article 12.4, que queda redactada de la manera següent:
"b) Les superfícies que ja s'hagin beneficiat de l'ajut a la reestructuració i/o reconversió en les darreres 10 campanyes, excepte quan siguin objecte de reconversió amb les accions de canvi de vas a emparrat i emparrat.
Tanmateix, podran acollir-s'hi en el supòsit de causes de força major o circumstàncies excepcionals segons recull l'article 2.2 del Reglament (UE) 1306/2013 del Parlament Europeu i del Consell, de 17 de desembre, i sempre que es canviï la varietat de raïm de vinificació o el mètode de conreu, segons l'article 46.3, paràgraf 6, del Reglament (UE) 1308/2013 del Parlament Europeu i del Consell, de 17 de desembre.
Es podran considerar circumstàncies excepcionals les malalties vegetals que hagin afectat la totalitat o una part del cultiu, certificades per un organisme tècnic especialitzat.
El període es comptabilitza a partir de la data en què la persona beneficiària va comunicar la finalització de les actuacions."
3.2 Es modifica la lletra d) de l'apartat 12.4, que queda redactada de la manera següent:
"d) Les superfícies plantades amb una autorització de nova plantació concedida en virtut dels articles 63 i 64 del Reglament (CE) 1308/2013 del Parlament Europeu i del Consell, de 17 de desembre, durant els cinc primers anys des de la data de plantació."
3.3 Es modifica la lletra e) de l'apartat 12.4, que queda redactada de la manera següent:
"e) Les operacions que s'hagin de dur a terme amb una autorització de nova plantació concedida en virtut dels articles 63 i 64 del Reglament (UE) 1308/2013 del Parlament Europeu i del Consell, de 17 de desembre."
Modificar els apartats 7, 8 i 10 de l'article 13 de l'Ordre ARP/27/2018, de 7 de març
4.1 Es modifica l'apartat 7 de l'article 13, que queda redactat de la manera següent:
Per a les operacions de reestructuració i/o reconversió, és obligatori l'ús de material vegetal certificat.
De manera excepcional, i només pel que fa als empelts, es permet la utilització de material procedent de l'explotació mateixa sempre que la persona viticultora estigui donada d'alta al Registre Oficial d'Empreses Proveïdores de Material Vegetal, a la categoria d'Autoconsum.
4.2 Es modifica l'apartat 8 de l'article 13, que queda redactat de la manera següent:
Per rebre l'ajut de determinades accions, serà obligatori presentar la documentació justificativa següent, que haurà de complir els requeriments establerts a l'article 24:
a) Plantació: factura del planterista o comercialitzador autoritzat, als efectes de justificar que el material vegetal és certificat, i comprovant de pagament.
b) Abancalament i abancalament amb murs de pedra en pendent superior al 30%:
- factura d'abancalament per justificar les feines i el cost efectiu d'aquesta acció
- fotografies geoetiquetades, realitzades i enviades mitjançant l'aplicació FotoDUN, que mostrin l'estat d'abans i de després de la transformació.
- factura dels productes de desinfecció per comprovar que el producte utilitzat forma part de la relació de productes autoritzats per a la desinfecció de vinya
- còpia de l'assentament corresponent al tractament en el llibre d'explotació
d) Despedregament: fotografies geoetiquetades, executades i enviades mitjançant l'aplicació FotoDUN, preses durant l'execució de l'acció."
4.3 S'afegeix l'apartat 10 a l'article 13, amb la redacció següent:
Les fotografies geoetiquetades mitjançant la utilització de l'aplicació FotoDUN poden ser realitzades i enviades per la persona sol·licitant de l'ajut o per la persona representant del grup de reestructuració i reconversió de la vinya."
Modificar els apartats 1, 2 i 5 c) de l'article 14 de l'Ordre ARP/27/2018, de 7 de març
5.1 Es modifiquen els apartats 1 i 2 de l'article 14, que queden redactats de la manera següent:
Les sol·licituds d'ajut a la reestructuració i/o reconversió han de contenir les operacions a dur a terme i detallar les accions que les componen.
Les sol·licituds podran contenir operacions anuals i/o bianuals, sense que en cap cas es puguin allargar més enllà de l'exercici financer 2023."
Les sol·licituds es podran presentar de manera individual o col·lectiva.
Si es presenten de manera col·lectiva, s'haurà de fer a través d'un interlocutor únic davant l'Administració.
En aquest cas, es realitzaran en el marc d'un acord establert entre les persones viticultores, i caldrà aportar les dades identificadores de la persona representant del grup, una relació de les persones que sol·liciten col·lectivament i l'autorització d'aquestes persones a la persona interlocutora davant l'Administració.
Si aquesta documentació està disponible al Registre d'Entitats Jurídiques o al Registre de Cooperatives, el DARP ho verificarà d'ofici."
5.2 Es modifica l'apartat c) de l'article 14.5, que queda redactat de la manera següent:
"c) Exercici financer en què es preveu que se sol·licitarà el pagament de cadascuna de les operacions incloses a la sol·licitud."
Modificar els apartats 4 i 6 de l'article 19 de l'Ordre ARP/27/2018, de 7 de març
6.1 Es modifica l'article 19.4, que queda redactat de la manera següent:
El DARP resoldrà sobre les operacions presentades en el termini màxim de sis mesos des de la finalització del termini de presentació de sol·licituds.
Si hi ha operacions excloses, s'informarà del motiu d'exclusió.
La resolució, i també la resta d'actes de tràmit relacionats amb l'ajut a la reestructuració i reconversió de la vinya, es notificaran mitjançant publicació al Tauler electrònic de l'Administració de la Generalitat de Catalunya [URL].
Aquesta publicació substitueix la notificació individual, té els mateixos efectes i indicarà els recursos que escauen, l'òrgan davant el qual s'han d'interposar i el termini per interposar-los.
Aquest avís no té efectes de notificació i serveix als únics efectes d'informar la persona beneficiària potencial de quan s'efectuarà aquesta notificació que tindrà lloc amb els mitjans esmentats.
Transcorregut el termini de sis mesos sense haver-se notificat cap resolució, les persones interessades podran entendre desestimada la seva sol·licitud."
6.2 Es modifica l'article 19.6, que queda redactat de la manera següent:
La resolució de concessió es pot modificar en el cas d'alteració de les condicions que van determinar l'atorgament, siguin les relatives a la persona beneficiària o com a conseqüència d'una decisió de l'Administració."
Modificar l'article 21 de l'Ordre ARP/27/2018, de 7 de març
Es modifica l'article 21, que queda redactat de la manera següent:
Termini de finalització de les operacions i pagament de l'ajut
La comunicació de finalització de les operacions per part d'una persona beneficiària i la sol·licitud del pagament corresponent s'hauran de presentar com a molt tard el 31 de juliol de la campanya indicada a la sol·licitud.
Tanmateix, per a les sol·licituds dels darrers anys del període 2019-2023, la comunicació de finalització no es podrà presentar més tard del 31 de juliol de 2023."
Modificar els apartats 1 a) i 8 de l'article 22 de l'Ordre ARP/27/2018, de 7 de març
9.1 Es modifica l'apartat a) de l'article 22.1, que queda redactat de la manera següent:
"a) Compensar les persones sol·licitants d'ajut per la pèrdua d'ingressos derivada de l'aplicació de les operacions."
9.2 Es modifica el primer paràgraf de l'article 22.8, que queda redactat de la manera següent:
Les superfícies acollides a l'ajut a la reestructuració i/o reconversió de la vinya han de romandre en cultiu durant un període mínim de 10 campanyes comptat des de la campanya següent a la de la comunicació de finalització de les operacions, tret dels casos d'expropiació i de les causes de força major o circumstàncies excepcionals esmentades al punt 2 b) de l'article 11.
L'incompliment d'aquest requisit obliga la persona beneficiària al reintegrament de l'import de l'ajut percebut, a més dels interessos legals corresponents, d'acord amb la normativa corresponent en matèria de subvencions."
Modificar l'article 23.2 de l'Ordre ARP/27/2018, de 7 de març
Es modifica el segon paràgraf de l'article 23.2, que queda redactat de la manera següent:
"Quan les superfícies considerades es trobin a una zona que hagi patit una catàstrofe natural reconeguda per les autoritats competents o les operacions previstes no es puguin dur a terme a causa de malalties vegetals que hagin afectat la totalitat o una part del cultiu certificades per un organisme tècnic especialitzat, es podrà adaptar el termini per a la despesa de l'import pagat per bestreta."
Modificar l'article 24 de l'Ordre ARP/27/2018, de 7 de març
11.1 Es modifica el primer paràgraf de l'article 24, que queda redactat de la manera següent:
"Una vegada finalitzades les operacions, la persona sol·licitant ha de presentar a la Direcció General de Desenvolupament Rural la comunicació de finalització de les operacions de l'ajut a la reestructuració i/o reconversió de la vinya a què fa referència l'article 20, acompanyada de les factures, els comprovants de pagament i altres documents requerits i les fotografies geoetiquetades mitjançant l'aplicació FotoDUN; i, a més, en el cas de bestreta, s'hi sol·licitarà l'alliberament de la garantia."
11.2 S'afegeixen les lletres d) i e) a l'article 24, amb el redactat següent:
"d) Pel que fa a les fotografies geoetiquetades de les accions d'abancalament i abancalament amb murs de pedra en pendents superiors al 30%, cal que per a cadascuna de les operacions hi hagi un mínim de dues fotografies anteriors i dues posteriors a la transformació i que es documenti cadascuna de les terrasses o talussos creats, eliminats o modificats.
e) Per a l'acció de despedregament, cal que hi hagi un mínim de dues fotografies mostrant la maquinària (despedregadora o trituradora) treballant en cadascuna de les parcel·les despedregades."
Modificar els apartats 3, 4, 6 i 7 de l'article 25 de l'Ordre ARP/27/2018, de 7 de març
12.1 Es modifica l'apartat 3 de l'article 25, que queda redactat de la manera següent:
Un cop finalitzades les operacions, es comprovarà que s'han executat dins de termini i complint tots els requisits, d'acord amb el capítol 6.
S'alliberaran les garanties, si escau, i es pagarà l'ajut, o el saldo en el cas d'haver-se rebut bestreta.
Es considera no executada una operació en què manqui d'executar alguna acció sense que el DARP n'hagi autoritzat prèviament la modificació d'acord amb l'article 20."
12.2 Es modifica l'apartat 4 de l'article 25, que queda redactat de la manera següent:
Si el/la viticultor/a no executa l'operació en la superfície total per a la qual es va aprovar l'ajut, es tindrà en compte la diferència entre la superfície aprovada i la superfície realment executada comprovada en el control sobre el terreny.
- Si aquesta diferència no és superior al 20%, l'ajut es calcularà sobre la base de la superfície comprovada en el control sobre el terreny.
- Si aquesta diferència és superior al 20% i inferior o igual al 50%, l'ajut es calcularà sobre la base de la superfície comprovada en el control sobre el terreny, reduïda en el doble de la diferència comprovada.
- No tindrà dret a l'ajut si aquesta diferència supera el 50%."
12.3 Es modifica l'apartat 6 de l'article 25, que queda redactat de la manera següent:
En el cas que la persona sol·licitant presenti la sol·licitud de bestreta o la garantia fora de l'exercici financer corresponent a la campanya vitivinícola indicada a l'apartat c) de l'article 14.5, es reduirà en un 20% l'ajut calculat segons l'article 22."
12.4 Es modifica l'apartat 7 de l'article 25, que queda redactat de la manera següent:
En el cas que la persona sol·licitant presenti la comunicació de finalització o els documents justificatius addicionals després de la data prevista a l'article 24, es reduirà un 20% l'ajut calculat d'acord amb l'article 22."
Modificar l'article 26.3 de l'Ordre ARP/27/2018, de 7 de març
Es modifica el segon paràgraf de l'article 26.3, que queda redactat de la manera següent:
"Així mateix, l'exercici de les funcions d'inspecció i control inclou les actuacions adreçades a la prevenció i detecció del frau, d'acord amb els reglaments (UE) 1303/2013 i (UE) 1306/2013 i les seves disposicions d'aplicació."
Modificació de l'annex de l'Ordre ARP/27/2018, de 7 de març
Es modifica l'annex, que queda redactat de la manera següent:
Relació de costos màxims subvencionables (expressats en euros/hectàrees o euros/planta) de les accions que pot abastar el règim de reestructuració i/o reconversió de la vinya:
Abancalament amb murs de pedra en pendents superiors al 30%: 30.000,00 euros/ha
Desinfecció del terreny: 2.000,00 euros/ha
Preparació del sòl: 1.400,00 euros/ha
Planta i plantació (unitat): 1,69 euros/planta
Protecció de planta jove: 0,38 euros/unitat
Transformació de vas a emparrat: 600,00 euros/ha + emparrat
L'import de la pèrdua d'ingressos per a les sol·licituds de la convocatòria 2020 serà de 931 euros/ha."
Aquesta Ordre entrarà en vigor l'endemà de la seva publicació al Diari Oficial de la Generalitat (DOGC).